เพื่อนชวนไปกินอาหารเวียดนามร้านโพธิโชคดี ห้องแถวเล็กๆแถวบางโพ ร้านนี้ช่วงเที่ยงคนจะแน่นมาก ถ้าไปช้าอาหารบางอย่างก็จะหมด เราไปถึงประมาณบ่ายโมงกว่า ปอเปี๊ยะสดอาหารขึ้นชื่อหมด แต่ก็ยังมีอีกหลายอย่างให้ได้ลองชิม

อาหารที่สั่งได้แก่ แหนมแนือง ปอเปี๊ยะทอด ข้าวเกรียบปากหม้อ และ ขนมถ้วยหมูย่าง อาหารอร่อยทุกอย่าง แต่ที่ชอบมากที่สุดคือ "ขนมถ้วยหมูย่าง" แป้งขาวแผ่นกลมเหนียวหนึบกินกับหมูย่าง แล้วราดน้ำจิ้มเปรี้ยวหวาน อร่อยจนต้องสั่งจานที่สอง

ราคาก็ถูกมากจานละ 40 บาท ถ้ามาคนเดียว ก็สั่งอาหารสองอย่างผสมกันได้ในจานเดียว ร้านนี้ขายก๋วยจั๊บญวนด้วย ต้องกลับมาลองชิมในครั้งต่อไป

ถ้าจะไปอาจต้องโทร.ไปจองอาหาร หรือเช็คว่าอาหารหมดหรือไม่ วันที่เราไปถือว่าโชคดีที่ยังมีอาหารเหลืออีกหลายอย่าง ครั้งต่อไปคงต้องไปเร็วหน่อย เพื่อจะได้ชิมปอเปี๊ยะสด อาหารจานเด็ดของที่นี่